
Ministru kabineta sēdes protokollēmums

Rīkojuma projekts "Par Zāļu valsts aģentūras 2022. gada budžeta apstiprināšanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Konceptuāli atbalstīt, ka Veselības ministrijas pārraudzībā esošās budžeta nefinansētas iestādes – Zāļu valsts aģentūras neizmantotais 2021. gada maksas pakalpojumu līdzekļu atlikums uz 2022. gada 1. janvāri 215 153 euro apmērā tiek novirzīts uz:
· 3.1. valsts budžeta apakšprogrammu 39.06.00 “Tiesu medicīniskā ekspertīze” Valsts tiesu medicīnas ekspertīzes centram energoresursu izmaksu sadārdzinājuma segšanai un neatliekamu pamatfunkciju pasākumu uzturēšanai 185 380 euro apmērā;
· 3.2. valsts budžeta programmu 97.00.00 “Nozaru vadība un politikas plānošana” Veselības ministrijai, lai nodrošinātu Horizon un Namejs sistēmu attīstību 29 773 euro apmērā
· 4. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šā protokollēmuma 3. punktam.
· 5. Finanšu ministram normatīvajos aktos noteiktajā kārtībā, informējot Saeimu, palielināt Veselības ministrijai likumā “Par valsts budžetu 2022. gadam” noteikto apropriāciju.

